უნივერსიტეტის ღონისძიებების პორტალი

„ენა და ტერიტორია 2“ – კონფერენციის მასალათა კრებულების პრეზენტაცია „ლიგამუსში“
2017-06-16 17:00 (Asia/Dubai)
2017 წლის 16 ივნისს, 17 სთ-ზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საერთაშორისო კონფერენციის – „ენა და ტერიტორია 2“ – მასალათა კრებულების პრეზენტაცია.
კონფერენცია „ენა და ტერიტორია 2“ 2015 წელს გაიმართა ილიას სახელმწიფო უნივერსიტეტის სამეცნიერო-კვლევითი ცენტრის – „რომანული ურთიერთგაგება. ინტერტექსტუალური დიალოგი“ – და ქ. სედბერის ლორანსიენის უნივერსიტეტის (ონტარიო, კანადა) ერთობლივი ორგანიზებით.
წიგნები – ”Les langues et leurs territoires. Entre conflit et cohabitation” („ენები და მათი ტერიტორიები. კონფლიქტსა და თანაარსებობას შორის“) და ”F ‘ondements historiques et ancrages culturels des langues” („ენათა ისტორიული საფუძვლები და მათი კულტურული უწყვეტობა“) – მონოგრაფიული სერიით „ჰუმანიტარული მეცნიერებები“, გამოიცა ლორანსიენის უნივერსიტეტის დაფინანსებით კანადაში. მათზე ილიას სახელმწიფო უნივერსიტეტის სამეცნიერო-კვლევით ცენტრთან ერთად მუშაობდა ლორანსიენის უნივერსიტეტი. ქართველ მეცნიერთა სტატიები დაბეჭდილია როგორც ქართულ, ასევე ფრანგულ და ინგლისურ ენებზე (რედაქტორები: ჟული ბუასონო, ალი რეგიგი, მზაღო დოხტურიშვილი).
დრო: 16 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. N32)
დასწრება თავისუფალია.

როგორ დავიცვათ პროფესიული ეთიკა
2017-06-16 11:30
16 ივნისს, პარასკევს, 11:30-დან 13:00 საათამდე, ილიას სახელმწიფო უნივერსიტეტის A 409 აუდიტორიაში ილიაუნის სამართლის სკოლის სტუდენტები სამართლის სკოლის კონსტიტუციური კვლევების ცენტრის მხარდაჭერით გამართავენ პროფესიული ეთიკის კოდექსით გათვალისწინებულ ეთიკის კომისიის იმიტირებულ განხილვას – „როგორ დავიცვათ პროფესიული ეთიკა“.
ასეთი განხილვა პირველად იმართება და პროფესიული ეთიკით დაინტერესებული სტუდენტებისთვის კარგი შესაძლებლობაა, შეიტყონ ეთიკის კოდექსისა და საქმის განხილვის პროცესის შესახებ.
„ადვოკატთა პროფესიული ეთიკის კოდექსი განსაზღვრავს ადვოკატთა პროფესიულ ეთიკის ნორმებსა და ქცევის წესებს.
ადვოკატთა პროფესიული ეთიკის კოდექსის მიზანია, საზოგადოების წინაშე დაკისრებული პროფესიული და ზნეობრივი პასუხისმგებლობიდან გამომდინარე, განსაზღვროს პროფესიული ეთიკის ნორმების შესაბამისი ქცევის წესები და დაამკვიდროს ადვოკატის ვალდებულება, შეინარჩუნოს პროფესიული ღირსება, პატივი სცეს თავის საქმიანობას და იზრუნოს ადვოკატის პროფესიისადმი მაღალი ნდობის მოპოვებისთვის“.
დრო: 16 ივნისი, 11:30-13:00 საათი
ადგილმდებარეობა: A 409 აუდიტორია (ჭავჭავაძის გამზ.: N32), ილიას სახელმწიფო უნივერსიტეტი
დასწრება თავისუფალია

დისკუსია საქართველოს ნარკოპოლიტიკის შესახებ
2017-06-15 18:00
15 ივნისს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ადიქტოლოგიის ინსტიტუტი, საქართველოს ნარკოპოლიტიკის ეროვნულ პლატფორმასთან თანამშრომლობით, გიწვევთ შეხვედრაზე, რომელიც საქართველოს ნარკოპოლიტიკის განხილვას ეძღვნება.
მიუხედავად იმისა, რომ თანამედროვე მიდგომებისა და სამეცნიერო მტკიცებულების თანახმად, რეპრესიულ ზომებს ნარკოვითარების გაჯანსაღების თვალსაზრისით შედეგები არ მოაქვს, საქართველოში ათწლეულების განმავლობაში მოქმედი კანონმდებლობა და სამართალაღსრულების პრაქტიკა არალეგალური ნარკოტიკების მომხმარებელთა დევნასა და მკაცრ დასჯაზეა ორიენტირებული.
ნარკოპოლიტიკის ეროვნულმა პლატფორმამ შეიმუშავა ნარკოპოლიტიკის რეფორმის გეგმა, რომელსაც შეხვედრაზე გააცნობს ილიაუნის სტუდენტებსა და ლექტორებს. გაიმართება დისკუსია, რომელზეც განიხილება შემდეგი თემები:

რატომ არის აუცილებელი ნარკოპოლიტიკის შეცვლა;
რა შედეგები მოიტანა მოქმედმა პოლიტიკამ;
რა ცვლილებებს სთავაზობს ხელისუფლებას ნარკოპოლიტიკის პლატფორმა;
როგორი იქნება ნარკოტიკებთან დაკავშირებული სასჯელი ახალი კანონმდებლობის პირობებში;
რა შეიცვლება ზრუნვის (პრევენცია, მკურნალობა, რეაბილიტაცია) თვალსაზრისით;
როგორია რეფორმის მოსალოდნელი შედეგები.

შეხვედრის დრო: 15 ივნისი, 18:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ტუსკიის უნივერსიტეტის მკვლევრების მოხსენება: ნიადაგის გასაუმჯობესებელი მარცვლეულის შეტანა მდგრადი სასოფლო-სამეურნეო სისტემისთვის
2017-06-14 19:00
14 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გიწვევთ შეხვედრაზე, რომელშიც მონაწილეობას მიიღებენ Dr. Emanuele Radicetti (სამიწადმოქმედო და სატყეო მეცნიერებების სადოქტორო განყოფილება (DAFNE), ტუსკიის უნივერსიტეტი) და Professor Enio Campiglia (მარცვლეულის წარმოების განყოფილება, ტუსკიის უნივერსიტეტი)
შეხვედრის პირველი ნაწილის თემაა „ნიადაგის გასაუმჯობესებელი მარცვლეულის შეტანა მდგრადი სასოფლო-სამეურნეო სისტემისთვის“.
მეორე ნაწილი შეეხება 20-წლიან ექსპერიმენტულ აქტივობებს ცენტრალურ იტალიაში ნიადაგის გასაუმჯობესებელი მარცვლეულის შესატანად.
თემის აღწერა:
1. ტრადიციულ მიწათმოქმედებასთან დაკავშირებული პრობლემები; მდგრადი მიწათმოქმედება მომავლისთვის; ნიადაგის გასაუმჯობესებელი მარცვლეული, როგორც იარაღი მდგრადი მარცვლეულის სისტემებისთვის.
2. ნიადაგის გასაუმჯობესებელი მარცვლეული ნიადაგის ეროზიის შესამცირებლად; ნიადაგის გასაუმჯობესებელი მარცვლეული საკვები ნივთიერებების ნარჩენთა გადასამუშავებლად; ნიადაგის გასაუმჯობესებელი მარცვლეული N სასუქის გავლენის შესამცირებლად; ნიადაგის გასაუმჯობესებელი მარცვლეული სარეველების საკონტროლოდ; ნიადაგის გასაუმჯობესებელი მარცვლეული მოსავლის ხარისხის გასაუმჯობესებლად.
ლექციის ენა: ინგლისური
დრო: 14 ივნისი, 19:00 საათი
ადგილმდებარეობა: აუდიტორია E207 (ჩოლოყაშვილის გამზირი N3/5), ილიას სახელმწიფო უნივერსიტეტი
დასწრება თავისუფალია.

„თეთრი კბილები“ – ზეიდი სმითის რომანის პრეზენტაცია ილიაუნის ლიტერატურულ კლუბში
2017-06-14 19:00
14 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ზეიდი სმითის რომანის – „თეთრი კბილები“ – პრეზენტაციაზე.
„ერთდროულად ძალიან სერიოზული და სასაცილო წიგნი, განსაცვიფრებელი დებიუტი… საოცრად ინდივიდუალური, ნამდვილი მწერლის ხმა. ძალიან ვისიამოვნე „თეთრი კბილებით“, დიდი შთაბეჭდილება მოახდინა. თითქოს…იკბინება“, – სალმან რუშდი
რომანის შესახებ: ზეიდი სმითის „თეთრი კბილები“ 21-ე საუკუნის უდიდეს და უმნიშვნელოვანეს რომანად არის აღიარებული. ნაწარმოები რამდენიმე ოჯახის ისტორიას მოგვითხრობს, რომელთაც ერთი შეხედვით არაფერი აერთიანებთ ლონდონში ცხოვრების გარდა. წიგნში სხვადასხვა კულტურა, განსხვავებული რელიგიები უპირისპირდება ერთმანეთს. ემიგრანტებიცა და მკვიდრი ლონდონელებიც საკუთარი ადგილის მოპოვებას ცდილობენ და ამ ფონზე ძალიან საინტერესოდ იშლება მათი წინაპრების ისტორიები, მათი ჩახლართული გენეალოგიური ხეები, მათი „თანკბილვის პრობლემები“ და „ფესვთა არხები“. წიგნი დაწერილია საოცარი მახვილგონივრულობით, იუმორით, უდიდესი სამწერლო ოსტატობით. ტექსტში მრავლადაა ალუზიები სხვადასხვა ნაწარმოებზე, ისტორიული, თეოლოგიური და ფილოსოფიური წიაღსვლები, მეოცე და ოცდამეერთე საუკუნის უმნიშვნელოვანესი მოვლენები, დანახული საინტერესო მწერლის თვალით.
პრეზენტაციაზე ისაუბრებენ მთარგმნელი თამარ ბაბუაძე და ნინია მაჭარაშვილი (გამომცემლობა წიგნები ბათუმში).
დრო: 14 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„თეთრი კბილები“ – ზეიდი სმითის რომანის პრეზენტაცია ილიაუნის ლიტერატურულ კლუბში
2017-06-14 19:00
14 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ზეიდი სმითის რომანის – „თეთრი კბილები“ – პრეზენტაციაზე.
„ერთდროულად ძალიან სერიოზული და სასაცილო წიგნი, განსაცვიფრებელი დებიუტი… საოცრად ინდივიდუალური, ნამდვილი მწერლის ხმა. ძალიან ვისიამოვნე „თეთრი კბილებით“, დიდი შთაბეჭდილება მოახდინა. თითქოს…იკბინება“, – სალმან რუშდი
რომანის შესახებ: ზეიდი სმითის „თეთრი კბილები“ 21-ე საუკუნის უდიდეს და უმნიშვნელოვანეს რომანად არის აღიარებული. ნაწარმოები რამდენიმე ოჯახის ისტორიას მოგვითხრობს, რომელთაც ერთი შეხედვით არაფერი აერთიანებთ ლონდონში ცხოვრების გარდა. წიგნში სხვადასხვა კულტურა, განსხვავებული რელიგიები უპირისპირდება ერთმანეთს. ემიგრანტებიცა და მკვიდრი ლონდონელებიც საკუთარი ადგილის მოპოვებას ცდილობენ და ამ ფონზე ძალიან საინტერესოდ იშლება მათი წინაპრების ისტორიები, მათი ჩახლართული გენეალოგიური ხეები, მათი „თანკბილვის პრობლემები“ და „ფესვთა არხები“. წიგნი დაწერილია საოცარი მახვილგონივრულობით, იუმორით, უდიდესი სამწერლო ოსტატობით. ტექსტში მრავლადაა ალუზიები სხვადასხვა ნაწარმოებზე, ისტორიული, თეოლოგიური და ფილოსოფიური წიაღსვლები, მეოცე და ოცდამეერთე საუკუნის უმნიშვნელოვანესი მოვლენები, დანახული საინტერესო მწერლის თვალით.
პრეზენტაციაზე ისაუბრებენ მთარგმნელი თამარ ბაბუაძე და რედაქტორი მარი კორინთელი.
დრო: 14 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

მაჩი ბარტკოვსკის საჯარო ლექცია: „სამოქალაქო მოძრაობები და დემოკრატიული განვითარება“
2017-06-14 15:00
14 ივნისს, ოთხშაბათს, 15:00 საათზე, ილიას სახელმწიფო უნივერსიტეტის A101 აუდიტორიაში გაიმართება ამერიკელი მკვლევრის, მაჩი ბარტკოვსკის, საჯარო ლექცია თემაზე: „სამოქალაქო მოძრაობები და დემოკრატიული განვითარება“.
დრო: 14 ივნისი, ოთხშაბათი, 15:00 სთ.
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ.: N32)
დასწრება თავისუფალია.

ილიაუნის გუნდები უნივერსიადაზე ასპარეზობას განაგრძობენ
2017-06-14 12:02
ილიას სახელმწიფო უნივერსიტეტის სპორტული გუნდები სტუდენტურ უნივერსიადაზე ასპარეზობას განაგრძობენ. ჯგუფური ეტაპების წარმატებით დასრულების შემდეგ გუნდები მიმდინარე კვირაში მნიშვნელოვან მეოთხედფინალურ მატჩებს ითამაშებენ.
გთავაზობთ ანონსს:
კალათბურთი
ილიაუნი – თსუ
დრო: 14 ივნისი, 13:30 საათი
ადგილმდებარეობა: თბილისის საკალათბურთო აკადემია (ქ. ჩოლოყაშვილის გამზ. N9)
ფრენბურთი (გოგონები)
ილიაუნი – სპორტის უნივერსიტეტი
დრო: 15 ივნისი, 13:30 საათი
ადგილმდებარეობა: ფრენბურთის დარბაზი (კიევის ქ. N8)
ფრენბურთი (ვაჟები)
ილიაუნი – თავისუფალი უნივერსიტეტი
დრო: 17 ივნისი, 14:00 საათი
ადგილმდებარეობა: ფრენბურთის დარბაზი (კიევის ქ. N8)
დასწრება თავისუფალია

სამეცნიერო კონფერენცია "Luigi Pirandello: in cerca d`autore" ილიაუნის იტალიური კულტურის ცენტრში
2017-06-14 10:00
2017 წლის 14 ივნისს ილიას სახელმწიფო უნივერსიტეტის იტალიური კულტურის ცენტრში იტალიის საელჩოს მხარდაჭერით გაიმართება ერთდღიანი სამეცნიერო კონფერენცია სახელწოდებით “Luigi Pirandello: in cerca d`autore”
კონფერენცია ეძღვნება ლუიჯი პირანდელოს დაბადებიდან 150-ე წლისთავს.
კონფერენციას გახსნის იტალიის სრულუფლებიანი ელჩი საქართველოში ანტონიო ენრიკო ბარტოლი.
მონაწილეობენ როგორც ქართველი, ასევე იტალიელი მომხსენებლები.
კონფერენციის ორგანიზატორია იტალიური კულტურის ცენტრის პედაგოგი ნანა ლომია.
მოხსენებები წარმოდგენილი იქნება შემდეგ დარგებში:

ენათმეცნიერება;
ლიტერატურათმცოდნეობა;
იტალიური ენისა და ლიტერატურის სწავლების საკითხები;
მხატვრული თარგმანის თეორია.

სამეცნიერო კონფერენციის სრული პროგრამა იხილეთ თანდართულ დოკუმენტში.
დრო: 14 ივნისი, 10 საათი
ადგილმდებარეობა: S501 აუდიტორია (გ. წერეთლის ქ. N3), ილიას სახელმწიფო უნივერსიტეტი
დასწრება თავისუფალია

რატი ამაღლობელის „სიტყვის სახელოსნო“: პოეზია და 7 ხელოვნება (IX ლექცია)
2017-06-13 19:00
13 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების ციკლის – „პოეზია და რეციტაცია“ – ფარგლებში პოეტი რატიამაღლობელი აგრძელებს ლექციათა ციკლს – „პოეზია და 7 ხელოვნება“.
ლექციათა ციკლის მეცხრე ლექციის თემაა: „ხელოვნების ნუგეშისცემა“.
მომხსენებელი განიხილავს შემდეგ საკითხებს: ფაუსტი მუსიკასა და პოეზიას შორის, თავისუფლების იდეა და მისი მეტამორფოზები პოეზიაში, ძალაუფლებისა და ხელოვნების შინაგანი დაპირისპირება, გალაკტიონის „დროშები ჩქარა“ და ორმოცდამეერთე ფსალმუნი.
დრო: 13 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია

ნასას კოსმოსური ინჟინრის, შონ ფულერის, საჯარო ლექცია
2017-06-13 19:00
13 ივნისს, სამშაბათს, 19:00 საათზე, ილიას სახელმწიფო უნივერსიტეტში საქართველოში ამერიკის შეერთებული შტატების საელჩოს ორგანიზებით ნასას ინჟინერი შონ ფულერი წაიკითხავს საჯარო ლექციას.
შონ ფულერს არაერთი ასტრონავტისათვის უსწავლებია კოსმოსური სვლა და დედამიწაზე დაბრუნებულებს ძალის აღდგენაში დახმარებია. ამჟამად იგი საერთაშორისო კოსმოსური სადგურის ორბიტაზე შენარჩუნებაზე მუშაობს და ადამიანის კოსმოსურ ფრენას ხელმძღვანელობს.
ლექციის მთავარი თემაა კოსმოსის კვლევა, როგორც გზა ინოვაციისა და მეწარმეობისკენ. მომხსენებელი შეეხება კოსმოსის კვლევის გავლენას ტექნოლოგიასა და საერთაშორისო თანამშრომლობაზე. ასევე ისაუბრებს, თუ რატომ გადაწყვიტა, გამხდარიყო მფრინავი და კოსმოსური ინჟინერი. გაგიზიარებთ ნასაში უმაღლეს თანამდებობათა დასაკავებლად საჭირო უნარ-ჩვევებს.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 13 ივნისი, 19:00 საათი
ადგილმდებარეობა: ბ 201 აუდიტორია (ილია ჭავჭავაძისგამზირი N32) ილიას სახელმწიფო უნივერსიტეტი
დასწრება თავისუფალია.

პროფესორ არჩილ აბაშიძის საჯარო ლექცია ილიაუნის ახალგაზრდულ ცენტრში
2017-06-13 15:00
13 ივნისს,15:00 საათზე, ილიას სახელმწიფო უნივერსიტეტის D106 აუდიტორიაში, ილიას სახელმწიფო უნივერსიტეტის მეცნიერებათა და ხელოვნების ფაკულტეტის ასოცირებული პროფესორი არჩილ აბაშიძე წაიკითხავს საჯარო ლექციას თემაზე: „საინფორმაციო ტექნოლოგიები და დემოკრატიის მომავალი“.
შეხვედრა ჩატარდება ილიას სახელმწიფო უნივერსიტეტთან არსებული თბილისის ახალგაზრდული ცენტრის ორგანიზებით, პროექტის – „ტოლერანტობის, სამოქალაქო ცნობიერებისა დაინტეგრაციის მხარდაჭერის პროგრამა (PITA)“ – ფარგლებში, რომელიც ხორციელდება საქართველოს გაეროს ასოციაციასთან (UNAG), ფონდთან ALPE და ილიას სახელმწიფო უნივერსიტეტთანერთად, აშშ-ის საერთაშორისო განვითარების სააგენტოს (USAID) ფინანსური მხარდაჭერით.
ცენტრის შესახებ
თბილისის ახალგაზრდული ცენტრი ილიას სახელმწიფო უნივერსიტეტის ბაზაზე 2013 წელს დაარსდა. ცენტრის წევრები საქართველოს მოქალაქე არაქართულენოვანი სტუდენტებიც არიან. ცენტრი ეხმარება თავის წევრებს სტაჟირების დაწყებაში და მათთვის რეგულარულად გეგმავს/ახორციელებს სხვადასხვა ტიპის ღონისძიებებს: საჯარო თუ კერძო ორგანიზაციებში საინფორმაციო /გაცნობითი ხასიათის ვიზიტებს, ტრენინგებსა და ლექცია-სემინარებს.
დრო: 13 ივნისი, 15:00 საათი
ადგილმდებარეობა: თბილისის ახალგაზრდული ცენტრი, D106 აუდიტორია(ჭავჭავაძის გამზ #32), ილიას სახელმწიფო უნივერსიტეტი
დასწრება თავისუფალია.

პროექტ LeAGUe-ის დასკვნითი კონფერენცია
2017-06-13 10:00
2017 წლის 13 ივნისს, 10:00 საათზე, ილიას სახელმწიფო უნივერსიტეტის G106 აუდიტორიაში გაიმართება ტემპუსის პროექტის ფარგლებში დაფინანსებული პროექტ LeAGUe-ის დასკვნითი კონფერენცია.
პროექტის მთავარი მიზანია უწყვეტი განათლების პროგრამების განვითარება საქართველოში, უკრაინასა და სომხეთში. პროექტის კოორდინატორია ლინეუსის უნივერსიტეტი (შვედეთი).
პროექტის შესახებ დამატებითი ინფორმაცია შეგიძლიათ იხილოთ პროექტის ვებ. გვერდზე http://tempusleague.eu/.
დრო: 13 ივნისი, 10:00 საათი
ადგილმდებარეობა: G106 აუდიტორია (გ. წერეთლის ქ.N3), ილიას სახელმწიფო უნივერსიტეტი

კონსტანზა კუროს საჯარო ლექცია: ''From Goods to Emotions: The Transformation of Supra as an Informal Practice''
2017-06-12 19:00
12 ივნისს, 19:00 საათზე, წიგნის სახლში „ლიგამუსი“ გაიმართება ლონდონის საუნივერსიტეტო კოლეჯის დოქტორის, კონსტანზა კუროს (Costanza Curro), საჯარო ლექცია.
კონსტანზა კუროს გამოქვეყნებული აქვს არაერთი სამეცნიერო პუბლიკაცია ქართული სუფრის, მასპინძლობის თემატიკაზე.
ლექციის თემა: From Goods to Emotions: The Transformation of Supra as an Informal Pravtice
თემის აღწერა: არაოფიციალურ ეკონომიკურ პრაქტიკას ხშირად გაიაზრებენ, როგორც შეგუების სტრატეგიას, რომელიც სოციალურ აქტორებს საშუალებას აძლევს, აიტანონ ოფიციალური სისტემის ნაკლოვანებები. ამ პრაქტიკამ სოციალური და პოსტსოციალური საზოგადოებების მოქალაქეებისათვის საქონელი და მომსახურება ხელმისაწვდომი გახადა; ამის შედეგად დაგეგმილი ეკონომიკა, პოლიტიკური კონტროლი, მოგვიანებით კი სოციალურ-ეკონომიკური „შოკი“, რომელიც ამ ცვლილებამ მოიტანა, უცხო გახდა. აღნიშნული პრეზენტაცია აანალიზებს ქართული სუფრის ტრადიციას არაოფიციალური ეკონომიკის ჩარჩოებში. სუფრა (საზეიმო სადილი/ვახშამი) მიჩნეულია ტრადიციული სტუმართმოყვარეობის მთავარ ელემენტად. პრეზენტაცია შესაბამის ლიტერატურასა და ეთნოგრაფიულ მონაცემებზე დაყრდნობით განიხილავს სუფრის, როგორც არაოფიციალური გაცვლა-გამოცვლის პრაქტიკის, როლს, რაც მატერიალური და არამატერიალური საგნების ბრუნვის საშუალებას იძლევა. სოციალური კავშირების დამყარებითა და ერთობლივ ვალდებულებაზე დაფუძნებული ურთიერთობების აგებით სუფრაში ჩართულობამ, მიუხედავად სისტემის ნაკლისა და შეზღუდვებისა, ადამიანებს საშუალება მისცა 1990-იანი წლების საბჭოთა კავშირში გაეძლოთ, ხაზს ვუსვამთ, რომ 2000-2010 წწ-ის ნეოლიბერალური რეფორმებით დაწყებული, სუფრის, როგორც შეეგუების სტრატეგიის როლი, ნაკლებად აქტუალური გახდა, მაგრამ მაინც გვგონია, რომ სუფრა კვლავ რჩება უკმარობის განცდის (განსაკუთრებით ემოციური ხასიათის უკმარისობათა) შევსების მთავარ საშუალებად.
კონსტანზა კუროს ვრცელი ბიოგრაფია იხილეთ აქ.
დრო: 12 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია

პროფესორ თენგიზ ვერულავას საჯარო ლექცია: „ჯანმრთელობის სოციალური დაზღვევის 10 პარადიგმა“
2017-06-12 19:00
2017 წლის 12 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გაიმართება შეხვედრა მედიცინის აკადემიურ დოქტორთან, პროფესორ თენგიზ ვერულავასთან.
საუბარი შეეხება ჯანმრთელობის სოციალური დაზღვევის დანერგვის თავისებურებებს, განსაკუთრებით ისეთი განვითარებადი, გარდამავალი ქვეყნების მაგალითზე, როგორიც საქართველოა. კერძოდ:
რამდენად უწყობს ხელს ჯანმრთელობის სოციალური დაზღვევა ჯანმრთელობის სისტემის მიზნებს?
რამდენად საჭიროებს დამატებით დაფინანსებას და მხარდაჭერას სახელმწიფოს მხრიდან?
რამდენად შესაძლებელია შემოსავლების შეგროვების პროცედურების განხორციელება ტექნიკურად?
რამდენად ხელმისაწვდომია ფიზიკური და ინტელექტუალური რესურსები ჯანმრთელობის სოციალური დაზღვევის სისტემის დასანერგად?
რა სარგებელი შეიძლება ჰქონდეთ მათ, ვინც ჯანმრთელობის სოციალური დაზღვევით სარგებლობს?
ჯანმრთელობის სოციალური დაზღვევის სისტემის ტექნიკური განხორციელების შესაძლებლობა და ფინანსური სიცოცხლისუნარიანობა რამდენად არის დამოკიდებული სადაზღვევო მოცვის სიღრმეზე, სიგანესა და სიმაღლეზე?
ჯანმრთელობის სოციალური დაზღვევის სისტემა როგორ ახორციელებს ჯანმრთელობის სერვისების შეძენას ან გაწევას?
ჯანმრთელობის სოციალური დაზღვევის სისტემა როგორ ახდენს სადაზღვევო შენატანებისა და სავარაუდო სუბსიდირებული შემოსავლების დაბალანსებას დაზღვეულთა ჯანმრთელობის დაზღვევისა და ადმინისტრაციულ ხარჯებთან.
შეხვედრის ორგანიზატორია ილიას სახელმწიფო უნივერსიტეტის ჯანდაცვისა და დაზღვევის ინსტიტუტი.
დრო: 12 ივნისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია

პროფესორ ქრისტიან კიორნერის საჯარო ლექცია
2017-06-12 17:00
2017 წლის 12 ივნისს, 17:00 საათზე, ილიას სახელმწიფო უნივერსიტეტის G106 აუდიტორიაში ილიაუნის სამეცნიერო კაფეს ორგანიზებით პროფესორი ქრისტიან კიორნერი წაიკითხავს საჯარო ლექციას თემაზე: “Explaining the climatic range limits of plant species” („მცენარეთა კლიმატური არეალის საზღვრების დახასიათება“).
მომხსენებლის შესახებ: ქრისტიან კიორნერი (Christian Körner) ინსბრუკის მაღალმთის ეკოლოგიის ცნობილი სკოლის ერთ-ერთი ყველაზე თვალსაჩინო წარმომადგენელია. იგი 1949 წელს დაიბადა ქ. ზალცბურგში (ავსტრია). სადოქტორო დისერტაცია მაღალმთის მცენარეთა ეკოლოგიის საკითხებზე ქ.ინსბრუკში ცნობილი ფიტოეკოლოგის, ვალტერ ლარხერის ხელმძღვანელობით დაიცვა. ქრისტიან კიორნერი 1989 წლამდე ინსბრუკის უნივერსიტეტის ბოტანიკის ინსტიტუტში მოღვაწეობდა.1989 წელს მიიღო ბოტანიკის პროფესორის წოდება და მუშაობა განაგრძო ბაზელის (შვეიცარია) უნივერსიტეტის ბოტანიკის ინსტიტუტის დირექტორის თანამდებობაზე. 2015 წლიდან იგი ემერიტუს-პროფესორია. ქრისტიან კიორნერი 400-ზე მეტი სამეცნიერო სტატიისა და რამდენიმე წიგნის ავტორია. იგი იყო ჟურნალ “Science”-ის სარედაქციო საბჭოს წევრი. ამჟამად არის ჟურნალების – “Oekologia” და “Alpine Botany” – რედაქტორი; რამდენიმე ქვეყნის მეცნიერებათა აკადემიების წევრი. 40 წელია, აქტიურად თანამშრომლობს ქართველ კოლეგებთან – ილიას სახელმწიფო უნივერსიტეტისა და ბოტანიკის ინსტიტუტის მეცნიერებთან. მისი წიგნი “Alpine Plant Life: Functional plant ecology” 2008 წელს ილიას სახელმწიფო უნივერსიტეტმა ქართულ ენაზე გამოსცა. 2015 წელს ქრისტიან კიორნერი აირჩიეს ილიას სახელმწიფო უნივერსიტეტის საპატიო დოქტორად.
თემის დასახელება: “Explaining the climatic range limits of plant species” („მცენარეთა კლიმატური არეალის საზღვრების დახასიათება“).
თემის მოკლე აღწერა: მოხსენება შეეხება თანამედროვეობის ერთ-ერთ ყველაზე აქტუალურ თემას – კლიმატის გლობალური ცვლილების ეკოლოგიურ პერსპექტივებს. კერძოდ, მის გავლენას სახეობათა სივრცითი განაწილების (ჰიფსომეტრულ და ექსპოზიციურ გრადიენტებზე) თავისებურებებზე.
ლექციის ენა: ინგლისური
დრო: 12 ივნისი, 17:00 საათი
ადგილმდებარეობა: G106 აუდიტორია (გ.წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ილიაუნი 11 წლისაა – პანელური დისკუსიების სერია ლისზე
2017-06-10 17:30
ილიაუნი 10 ივნისს ლისის ტბაზე 11 წლის იუბილეს აღინიშნავს.
მთელი დღის განმავლობაში არაერთ საინტერესო წარმოდგენას, დისკუსიას, გამოფენას, კონკურსს გთავაზობთ. დაბადების დღის მრავალფეროვან ღონისძიებებს ლისის ტბის ტერიტორიის სხვადასხვა ზონა უმასპინძლებს.
10 ივნისს, 17:30-დან 19:00 საათამდე ლიგამუსის სივრცეში გაიმართება პანელური დისკუსიების სერია

17:30 –18:00 – თემა: ხელოვნება ხელოვნური ინტელექტის ეპოქაში
მომხსენებლები: ილიას სახელმწიფო უნივერსიტეტის პროფესორი ნინო დობორჯგინიძე, პროექტ ონლაინ ილიაუნის მენეჯერი და ჯეოლაბის რექტორი სანდრო ასათიანი, პროექტ ონლაინ ილიაუნის მენეჯერი ზურა ჯიშკარიანი
ილიაუნის ჩეთბოთის „უნა“ პრეზენტაცია
18:00 –19:00 – ხელოვნება კულტურის წინააღმდეგ
ილიაუნის პროფესორები: ლევან ბერძენიშვილი, ლევან გიგინეიშვილი, გიგა ზედანია, ნინო ფირცხალავა, სცენარისტი ქეთი დევდარიანი.

დრო: 10 ივნისი, 17:30-19:00 საათი
ადგილმდებარეობა: ლისის ტბა

ილიაუნი 11 წლისაა – რატი ამაღლობელი და გოგი ძოძუაშვილი პროექტით – „პოეზია და რეციტაცია“
2017-06-10 17:00
10 ივნისს ლისის ტბაზე საიუბილეო თარიღთან დაკავშირებით მთელი დღის განმავლობაში ბევრ ღონისძიებას გპირდებით. გვეწვიეთ მეგობრებთან და ოჯახის წევრებთან ერთად, დასამახსოვრებელი დღე გელით.
ღონისძიებებს ლისის ტბის ტერიტორიის სხვადასხვა ზონა უმასპინძლებს. ლიგამუსის სივრცეში გაიმართება საინტერესო შეხვედრები და დისკუსიები.
10 ივნისს, 17:00-დან 17:30 საათამდე რატი ამაღლობელის „სიტყვის სახელოსნო“ წარმოგიდგენთ პროექტს – „პოეზია და რეციტაცია“.
გაიმართება ილიაუნის ჰიმნის პრეზენტაცია. ტექსტის ავტორი – რატი ამაღლობელი; მუსიკის ავტორი – გოგი ძოძუაშვილი.
კომპოზიტორი გოგი ძოძუაშვილი და პოეტი რატი ამაღლობელი თავიანთი მუსიკისა და პოეტური ტექსტების სინთეზს წარმოადგენენ.
დრო: 10 ივნისი, 17:00-17:30 საათი
ადგილმდებარეობა: ლისის ტბა

ილიაუნის დაბადების დღე – 10 ივნისი, ლისის ტბა
2017-06-10 17:00
ილიაუნი 11 წლის იუბილეს 10 ივნისს ლისის ტბაზე აღნიშნავს.
გელოდებით ილიაუნის ფერად დაბადების დღეზე საინტერესო შემეცნებით-გასართობი პროგრამით, მრავალფეროვანი წარმოდგენებით და მუსიკალური პროგრამით, სახალისო სპორტული შეჯიბრებებით და კონკურსებით.
ლისზე 10 ივნისს დაგხვდებათ უღრუბლო ცა, კრიალა ტბა და მთელი შაბათი დღის მეგობრებისა და ოჯახის წევრებთან გატარებისთვის იდეალური გარემო.
ლისის ტბის მთელი ტერიტორია რამდენიმე ზონად იქნება დაყოფილი:

საპიკნიკე ზონაში დაგხვდებათ ფერადი კარვები, ჰამაკები, საქანელები, პლედები და ბალიშები;
სპორტული შეჯიბრებების ზონაში მეგობრებთან ერთად შეგიძლიათ გაერთოთ ფრენბურთით, ჰულაჰუპით, მაგიდის ტენისით, გოლიათი შაშით, X&0-თი, ბადმინტონით და სხვა სპორტული აქტივობებით;
სკაუტების ზონაში შეგიძლიათ მონაწილეობა მიიღოთ განძის მაძიებელთა თამაშში და საინტერესო პრიზებიც დაიმსახუროთ;
ასტროზონაში ასტროფოტოგრაფ დავით დვალის ფოტოგამოფენას დაათვალიერებთ; ასევე გექნებათ შესაძლებლობა ღამისა და დღის ტელესკოპებით დააკვირდეთ ციურ სხეულებს;
ინოვაციების სივრცეში წარმოდგენილი იქნებიან: GameLab Iliauni; VRLab Iliauni; FabLab Iliauni; ასევე გაიმართება მაღალტექნოლოგიურ დანადგარებზე დამზადებული ნივთების გამოფენა-გაყიდვა; ახალგაზრდა გამომგონებელთა გამოფენა;
ლიგამუსის სივრცეში მოისმენთ სანდრო ასათიანის, ლევან ბერძენიშვილის, ლევან გიგინეიშვილის, ქეთი დევდარიანის, ნინო დობორჯგინიძის, გიგა ზედანიას, ნინო ფირცხალავასა და ზურაბ ჯიშკარიანის საინტერესო მოხსენებებს ხელოვნებაზე, კულტურასა და ხელოვნურ ინტელექტზე;
ბავშვებისთვის განკუთვნილ ზონაში პატარების განწყობაზე იზრუნებენ პროფესიონალი ანიმატორები; სახალისო მეცნიერების სივრცეში –მონაწილეობას მიიღებენ ექსპერიმენტებში; ასევე ჩაერთვებიან სახალისო არქეოლოგიის აქტივობებში; დაესწრებიან ძალიან სანახაობრივ აზოტ-შოუსა და საპნის ბუშტების შოუს, რომელსაც ექპერიმენტორიუმი წარმოადგენს;
დაბადების დღის მთავარ სცენაზე კი Tbilisi Newcomers 2017 – ფინალური კონცერტი გაიმართება; კონცერტის შემდეგ მოუსმენთ Eko & Vinda Folioს; A. Tabukashvili-ს;
დასასრულს ტორტით გაგიმასპინძლდებით და გრანდიოზული ფეიერვერკით გაგაცილებთ.

გაატარეთ მთელი დღე ჩვენთან ერთად! #ილიაუნი11წლისაა
პროგრამა
17:00 – 17:30 – რატი ამაღლობელის სიტყვის სახელოსნო და პროექტი „პოეზია და რეციტაცია“

ილიაუნის ჰიმნის პრეზენტაცია (ტექსტის ავტორი – რატი ამაღლობელი; მუსიკის ავტორი – გოგი ძოძუაშვილი)
კომპოზიტორ გოგი ძოძუაშვილის მუსიკისა და პოეტ რატი ამაღლობელის პოეტური ტექსტების სინთეზი

17:30 – 19:00 – პანელური დისკუსიების სერია

17:30 – 18:00 – თემა: ხელოვნება და ხელოვნური ინტელექტი
მომხსენებლები: ილიას სახელმწიფო უნივერსიტეტის პროფესორი ნინო დობორჯგინიძე, პროექტ ონლაინ ილიაუნის მენეჯერი და ჯეოლაბის რექტორი სანდრო ასათიანი, პროექტ ონლაინ ილიაუნის მენეჯერი ზურა ჯიშკარიანი
ილიაუნის ჩეთბოთის „უნა“ პრეზენტაცია
18:00 – 19:00 – ხელოვნება კულტურის წინააღდეგ
ილიაუნის პროფესორები: ლევან ბერძენიშვილი, ლევან გიგინეიშვილი, გიგა ზედანია, ნინო ფირცხალავა და სცენარისტი ქეთი დევდარიანი

20:00 – 22:00 Tbilisi Newcomers 2017 – ფინალური კონცერტი #MoosicBreaksFree

LIE FOR YOU
KILLAGES
HARRY RULES
THE NALI
UNLIMITED
INFADUS

22:00 – 23:00 Eko & Vinda Folio
23:00 – 01:00 A. Tabukashvili
დამატებითი ინფორმაციისთვის:
სივრცეების/ზონების გადანაწილება : https://iliauni.edu.ge/40766.png
დეტალური განრიგი: https://iliauni.edu.ge/40765.png
გელოდებით ყველას!
#ილიაუნი11წლისაა
p.s. თუ მოდიხარ დაბადების დღეზე ツ დაისტატუსე #ილიაუნი11წლისაა

ილიაუნის სამეცნიერო კაფეში: „ოქსიტოცინი, როგორც სიცოცხლის უდიდესი ფასილიტატორი“
2017-06-08 19:00
2017 წლის 8 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გაიმართება ჰაიდელბერგის უნივერსიტეტის პროფესორის, ვალერი გრინევიჩის საჯარო ლექცია:„ოქსიტოცინი, როგორც სიცოცხლის უდიდესი ფასილიტატორი”.
ლექციის თემა: ჰიპოთალამუსის ნეუროპეპტიდის ოქსიტოცინი.
ავტორი წარმოადგენს ოქსიტოცინის ცენტრალური სისტემის ევოლუციურ ასპექტებს, ოქსიტოცინის გავლენას ქცევის განსხვავებულ ფორმებსა და სოციო-ემოციური დაავადებების მქონე პაციენტებზე, მათ შორისაა, აუტიზმი და პრადერ-ვილის სინდრომი.
ლექციაზე დასასწრებად ვიწვევთ შესაბამისი პრობლემებით დაინტერესებულ ბაკალავრიატის და მაგისტრატურის სტუდენტებსა და ახალგაზრდა მეცნიერებს.
ლექციის ენა: ინგლისური
დრო:8 ივნისი,19:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

„ბავშვის მიერ ქართულის, როგორც მშობლიური ენის დაუფლების საიდუმლოებები. ფსიქოლინგვისტური პერსპექტივა“ – წიგნის პრეზენტაცია
2017-06-08 18:00
8 ივნისს, ხუთშაბათს, 18 საათზე, წიგნის სახლში „ლიგამუსი“ გაიმართება ილიას სახელმწიფო უნივერსიტეტის ემერიტუს-პროფესორის, ნათელა იმედაძის წიგნის „ბავშვის მიერ ქართულის, როგორც მშობლიური ენის დაუფლების საიდუმლოებები. ფსიქოლინგვისტური პერსპექტივა“ პრეზენტაცია.
დრო: 8 ივნისი, 18:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ ელგუჯა დადუნაშვილის საჯარო ლექციები
2017-06-08 17:00
2017 წლის 8-9 ივნისს გაიმართება ილიაუნის ასოცირებული პროფესორის, იენის ფრიდრიხ შილერის უნივერსიტეტის სლავისტიკისა და კავკასიოლოგიის ინსტიტუტის მეცნიერ-თანამშრომლის, ელგუჯა დადუნაშვილის ლექციები

I ლექცია – 8 ივნისი, 17:00 საათი – „გეოლინგვისტიკის ისტორია და ლინგვისტურ მონაცემთა ვიზუალიზაციის პირველი ცდები“
II ლექცია – 9 ივნისი, 15:00 საათი – „გეოლინგვისტიკის ამოცანები დიგიტალური ჰუმანიტარიის კონტექსტში. ქართული ენის დიალექტთა მულტიმედია ატლასის კონცეფცია და განხორციელების გზები“

ლექციების დრო: 8 ივნისი, 17:00 საათი
9 ივნისი, 15:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია

დავით გაბუნიას „დაშლა“ – რომანის პრეზენტაცია ილიაუნის ლიტერატურულ კლუბში
2017-06-07 19:00
7 ივნისს, 19:00 საათზე, ილიაუნის ლიტერატურული კლუბი და გამომცემლობა „წიგნები ბათუმში“ გიწვევთ დავით გაბუნიას სადებიუტო რომანის პრეზენტაციაზე. წიგნს წარადგენენ ავტორი დავით გაბუნია და რედაქტორი ქეთი ნიკოლეიშვილი
„ზურას და თინას ოჯახური ცხოვრება უღრუბლო ინერციით მიედინება; ისეთია, როგორიც უნდა იყოს – ჰყავთ შვილები, აქვთ სახლი, ზრუნავენ ერთმანეთზე… მაგრამ 2012 წლის ცხელ ზაფხულს ყველაფერი თავდაყირა დგება. მათ ყოველდღიურობაში სხვები იჭრებიან, უცხო და აქამდე გამოუცდელი ვნებები კი დამანგრეველი ძალის აღმოჩნდება.
დავით გაბუნიას სადებიუტო რომანში სამყაროს მხოლოდ პერსონაჟების თვალით ვხედავთ, დეტალებად დაშლილ რეალობაში ყველას საკუთარი, ერთმანეთთან შეუთავსებელი სიმართლე აქვს.“
მოდერატორი – მაშო სამადაშვილი.
დრო: 7 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (VIII ლექცია)
2017-06-06 19:00
6 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – „პოეზია და რეციტაცია“ – ფარგლებში, პოეტი რატი ამაღლობელი აგრძელებს ლექციათა ციკლს – „პოეზია და 7 ხელოვნება“.
ლექციათა ციკლის მერვე ლექციის თემაა: „ქართული ლიტერატურა და ეროვნული იდენტობა“.
მომხსენებელი განიხილავს შემდეგ საკითხებს: ენისა და სახელმწიფოს საზღვრები; პოეზია და კულტურის სხვა ნიშნები; ლუთერი და გერმანია; ლუთერი და ფაუსტი; ილია ჭავჭავაძე და სეკულარიზმი.
დრო: 6 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

პროფესორ მალხაზ მაყაშვილის საჯარო ლექცია ილიაუნის სამეცნიერო კაფეში
2017-06-06 19:00
2017 წლის 6 ივნისს, 19: 00 საათზე, ილიას სახელმწიფო უნივერსიტეტის E207 აუდიტორიაში გაიმართება შეხვედრა სტუდენტური ფსიქო-ფიზიოლოგიური კვლევითი ცენტრის ხელმძღვანელთან, ასოცირებულ პროფესორ მალხაზ მაყაშვილთან.
საუბარი შეეხება ნეიროფსიქოლოგიურ და ფსიქოლოგიურ მარკერებს, რომელთა გამოყენება შესაძლებელია თავის ტვინის იშემიური ინსულტის პრემორბიდული პრედიქციისა და პოსტ-ინსულტური კლინიკური სურათის პროგნოზისათვის.
დრო: 6 ივნისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

ილიაუნი ეძებს მოყვარულ ფოტოგრაფებს
2017-06-05 15:48
ილიაუნი 10 ივნისს ლისის ტბაზე 11 წლის იუბილეს აღნიშნავს. მრავალფეროვანი და სანახაობრივი ღონისძიებები ერთდროულად გაიმართება ლისის ტბის მთელ ტერიტორიაზე, სხვადასხვა ზონაში (საჯარო ლექციების ზონა, საბავშვო ზონა, სახალისო მეცნიერების ზონა, ასტროზონა, საპიკნიკე ზონა, სასცენო პროგრამა და ა.შ.). იმისათვის, რომ დაბადების დღის სრულად აღბეჭდვა მოხერხდეს, სათანამშრომლოდ ვიწვევთ მოყვარულ ფოტოგრაფებს.
თუ გიყვართ ფოტოებზე საინტერესო სანახაობების აღბეჭდვა, გთხოვთ, შეავსოთ მარტივი სარეგისტრაციო ფორმა და ჩვენ დაგიკავშირდებით.
აუცილებელი პირობაა, გქონდეთ თქვენი ფოტოაპარატი.
ყველა ფოტოგრაფი, რომელიც დაგვეხმარება, დაჯილდოვდება სიმბოლური საჩუქრით.

როგორ ვისაუბროთ ორიენტალიზმზე - ედვარდ საიდის ორიენტალიზმის თეორიის რამდენიმე საკითხი ქართულ კონტექსტში
2017-06-03 15:00
3 ივნისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია თემაზე: ,,როგორ ვისაუბროთ ორიენტალიზმზე – ედვარდ საიდის ორიენტალიზმის თეორიის რამდენიმე საკითხი ქართულ კონტექსტში“.
საჯარო ლექციის მიზანია ედვარდ საიდის ორიენტალიზმის თეორიის სხვადასხვა პერსპექტივიდან გაანალიზება. რამდენად გვეხმარება საიდის თეორია თანამედროვე მოვლენების ახსნაში, აქვს თუ არა თეორიას ლიმიტი და როგორ ვიმსჯელოთ ორიენტალიზმზე საქართველოში.
ლექციაზე ასევე განხილული იქნება, რამდენად იმეორებს ქართული დისკურსი დასავლეთის ხედვას ისლამის მიმართ; რა ნიშნავს ორიენტალიზმის ფემინიზაცია; რამდენად არის საქართველო აღქმული როგორც „აღმოსავლეთი“ და ქმნის თუ არა საქართველო თავად საკუთარ „აღმოსავლეთს“.
მომხსენებლები:

ედვარდ საიდის ,,ორიენტალიზმი” და მისი კრიტიკოსები – გიორგი სანიკიძე (ილიას სახელმწიფო უნივერსიტეტი)
საიდი და ჰანტინგთონი – შოთა პაპავა (ბერკლის უნივერსიტეტის დოქტორანტი/ილიას სახელმწიფო უნივერსიტეტი)
ორიენტალიზმი ,,ორიენტალიზმამდე” – ნიკო მარი და ქართული სამეცნიერო ნაციონალიზმი – ზაალ ანდრონიკაშილი (ილიას სახელმწიფო უნივერსიტეტი/ბერლინის ლიტერატურისა და კულტურის კვლევის ცენტრი)
კოლონიალიზმის ემანსიპატორული დაპირება: სხვა ქალების ჩაგვრა, გლობალური და ადგილობრივი იერარქიები – თამარ ცხადაძე (ილიას სახელმწიფო უნივერსიტეტი)
პოლიტიკის ორიენტალისტური განზომილება და ქალთა თანმხლები დილემა – მაია ბარქაია (ადამიანის უფლებების სწავლებისა და მონიტორინგის ცენტრი -EMC)

მოდერატორი: სოფო ზვიადაძე (ილიას სახელმწიფო უნივერსიტეტი)
დრო: 3 ივნისი, 15:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიას წელი - გიორგი კეკელიძის საჯარო ლექცია: „თერგი და ილია“
2017-06-02 19:30
2 ივნისს, პარასკევს, 19:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ საქართველოს პარლამენტის ეროვნული ბიბლიოთეკის გენერალური დირექტორი, გიორგი კეკელიძე, წაიკითხავს საჯარო ლექციას თემაზე: „თერგი და ილია“.
ლექცია ჩატარდება ღონისძიებათა ციკლის ფარგლებში, რომელიც ილია ჭავჭავაძის დაბადებიდან 180, ხოლო გარდაცვალებიდან 110 წელს ეძღვნება.
ილიას სახელმწიფო უნივერსიტეტი 2017 წელს ილიას წლად აცხადებს და წლის განმავლობაში არაერთ საინტერესო პროექტს, ღონისძიებასა და კონკურსს გეგმავს.
ინფორმაცია დაგეგმილი ღონისძიებების შესახებ მუდმივად განახლდება. მიმდინარე წელს დაგეგმილი ღონისძიებების შესახებ ვრცლად იხილეთ ბმულზე: http://iliauni.edu.ge/ilias-weli.page
დრო: 2 ივნისი, 19:30 საათი
ადგილმდებარეობა: წიგნის სახლი „ლიგამუსი“, (ილია ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

საჯარო დებატები ილიაუნის სოციალური და კულტურის კვლევების ინსტიტუტის ორგანიზებით
2017-06-02 19:00
2 ივნისს, 19:00 საათზე, ილიას სახელმწიფო უნივერსიტეტის A101 აუდიტორიაში, ილიაუნის სოციალური და კულტურის კვლევების ინსტიტუტის ორგანიზებით, გაიმართება ინსტიტუტის საჯარო დებატების ციკლის მესამე შეხვედრა.
საჯარო დებატების თემაა: ფილმი „მძევლები“.
რეზო გიგინეიშვილის ახალ ფილმს გამოსვლისთანავე მასშტაბური და არაერთგვაროვანი გამოხმაურება მოჰყვა. რა განასხვავებს მას „თვითმფრინავის ბიჭებზე“ შექმნილი სხვა მხატვრული თუ დოკუმენტური ნაწარმოებებისგან? როგორია „თვითმფრინავის ბიჭების“ ისტორიის მნიშვნელობა ჩვენთვის დღეს, 35 წლის წლის შემდეგ? რას გვეუბნება ის მაშინდელ და ამჟამინდელ თავისუფლებაზე?
ამ კითხვებზე უპასუხებენ მომხსენებლები:

გოგი გვახარია – კინომცოდნე
ლუკა ნახუცრიშვილი – ფილოსოფოსი
ლექს ჩიღვინაძე – მწერალი

დრო: 2 ივნისი, 19:00 საათი
ადგილმდებარეობა: A101 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიაუნის „ფორბსის“ კლუბში: ნიკა ნანუაშვილის საჯარო ლექცია
2017-06-02 19:00
2 ივნისს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში ილიაუნის „ფორბსის“ კლუბის მორიგი შეხვედრა გაიმართება.
საჯარო ლექციას წაიკითხავს საქართველოს ბიზნეს ასოციაციის იურიდიული ანალიტიკოსი ნიკა ნანუაშვილი.
ლექციის თემა: კონსტიტუციის 94-ე მუხლი
მომხსენებლის შესახებ
ნიკა ნანუაშვილს საქართველოს ბიზნეს ასოციაციაში იურიდიული ანალიტიკოსის პოზიცია უჭირავს 2010 წლიდან. მანამდე ნიკა ნანუაშვილი სხვადასხვა დროს მუშაობდა საქართველოს ეროვნულ ბანკში, საქართველოს განათლებისა და მეცნიერების სამინისტროში, ლტოლვილთა და განსახლების სამინისტროში, ქვემო ქართლის გუბერნატორის აპარატში, გაეროს ლტოლვილთა უმაღლესი კომისარიატის პროექტში. დამთავრებული აქვს თბილისის სახელმწიფო უნივერსიტეტის იურიდიული ფაკულტეტი. დამატებით გავლილი აქვს სხვადასხვა ტრენინგ–კურსი პროექტების მართვის, რისკების მართვის, მენეჯერული უნარებისა და სხვა მიმართულებებით. ასოციაციაში ნიკა აქტიურად არის ჩართული ინიცირებული საკანონმდებლო ცვლილებებისა და არსებული საკანონმდებლო ბაზის ანალიზისა და რეკომენდაციების შემუშავებისა და ადვოკატირების პროცესში.
დრო: 2 ივნისი, 19:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ.#3/5), ილიას სახელმწიფო უნივერსიტეტი
დასწრება თავისუფალია.
2017
